CELEX: 32018R0148
Language: sl
Date: 2017-09-27 00:00:00
Title: Delegirana uredba Komisije (EU) 2018/148 z dne 27. septembra 2017 o spremembi prilog II, III in IV k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov

31.1.2018   
            
            
               SL
            
            
               Uradni list Evropske unije
            
            
               L 26/8
            
         DELEGIRANA UREDBA KOMISIJE (EU) 2018/148
   z dne 27. septembra 2017
   o spremembi prilog II, III in IV k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti členov 5(3), 10(5) in 17(2) Uredbe,
   ob upoštevanju naslednjega:
   
               (1)
            
            
               Člen 4 Uredbe (EU) št. 978/2012 določa merila za dodelitev tarifnih preferencialov v okviru splošnega režima splošne sheme preferencialov („GSP“).
            
         
               (2)
            
            
               Točki (a) in (b) člena 4(1) Uredbe (EU) št. 978/2012 določata, da država, ki jo Svetovna banka tri zaporedna leta uvrsti med države z visokim ali višjim srednjim dohodkom ali ki uživa ugodnosti režima preferencialnega dostopa do trga, ki zagotavlja enake ali boljše tarifne preferenciale kot GSP za praktično celotno trgovino, ne bi smela uživati ugodnosti GSP.
            
         
               (3)
            
            
               Seznam držav upravičenk do splošnega režima GSP iz točke (a) člena 1(2) Uredbe (EU) št. 978/2012 je določen v Prilogi II k navedeni uredbi. Člen 5(2) Uredbe (EU) št. 978/2012 določa, da se Priloga II pregleda vsako leto do 1. januarja. Pregled bi moral upoštevati spremembe gospodarskih, razvojnih ali trgovinskih razmer v državah upravičenkah v skladu z merili iz člena 4.
            
         
               (4)
            
            
               V skladu s členom 5(2) Uredbe (EU) št. 978/2012 je treba državi upravičenki do GSP in gospodarskim subjektom zagotoviti dovolj časa za ustrezno prilagoditev spremembi statusa države na podlagi GSP. Zato se mora režim GSP nadaljevati še eno leto po datumu začetka veljavnosti spremembe statusa države iz člena 4(1)(a) in dve leti po datumu začetka uporabe režima preferencialnega dostopa do trga iz člena 4(1)(b).
            
         
               (5)
            
            
               Svetovna banka je v letih 2015, 2016 in 2017 Paragvaj uvrstila med države z višjim srednjim dohodkom. Paragvaj zato ni več upravičen do statusa države upravičenke do GSP v skladu s členom 4(1)(a) Uredbe (EU) št. 978/2012 in ga je treba črtati s seznama držav upravičenk do GSP iz Priloge II k navedeni uredbi z začetkom uporabe 1. januarja 2019.
            
         
               (6)
            
            
               Režim preferencialnega dostopa do trga se je v Slonokoščeni obali začel uporabljati 3. septembra 2016, v Svaziju 10. oktobra 2016 in v Gani 15. decembra 2016. Zato je treba v skladu s členom 4(1)(b) Slonokoščeno obalo, Svazi in Gano črtati tudi iz Priloge II k Uredbi (EU) št. 978/2012 z začetkom uporabe 1. januarja 2019.
            
         
               (7)
            
            
               V členu 9(1) Uredbe (EU) št. 978/2012 so določeni posebni pogoji za upravičenost do dodelitve tarifnih preferencialov v okviru posebnega spodbujevalnega režima za trajnostni razvoj in dobro upravljanje („GSP+“) državam upravičenkam. Seznam držav upravičenk do GSP+ je določen v Prilogi III k Uredbi (EU) št. 978/2012.
            
         
               (8)
            
            
               Ker bo Paragvaj s 1. januarjem 2019 prenehal biti država upravičenka do GSP, bo v skladu s členom 9(1) Uredbe (EU) št. 978/2012 prav tako prenehal biti država upravičenka do GSP+. Zato je treba Paragvaj črtati tudi iz Priloge III k navedeni uredbi z začetkom uporabe 1. januarja 2019.
            
         
               (9)
            
            
               Člen 17(1) Uredbe (EU) št. 978/2012 določa, da bi morala država, ki so jo Združeni narodi (ZN) opredelili kot najmanj razvito državo, biti upravičena do ugodnosti tarifnih preferencialov v okviru posebnega režima za najmanj razvite države „Vse razen orožja“ (EBA). Seznam držav upravičenk do EBA je določen v Prilogi IV k navedeni uredbi.
            
         
               (10)
            
            
               Združeni narodi so 4. junija 2017 Ekvatorialno Gvinejo povišali iz kategorije najmanj razvitih držav. Zato v skladu s členom 17(1) Uredbe (EU) št. 978/2012 Ekvatorialna Gvineja ni več upravičena do statusa države upravičenke do EBA in jo je treba črtati iz Priloge IV k navedeni uredbi. V skladu s členom 17(2) Uredbe (EU) št. 978/2012 je treba črtanje Ekvatorialne Gvineje s seznama držav upravičenk do EBA začeti uporabljati po prehodnem obdobju treh let od datuma začetka veljavnosti te uredbe, in sicer od 1. januarja 2021.
            
         
               (11)
            
            
               Poleg tega je Svetovna banka leta 2015 Ekvatorialno Gvinejo uvrstila med države z visokim dohodkom, v letih 2016 in 2017 pa med države z višjim srednjim dohodkom. Ekvatorialna Gvineja zato ni več upravičena do statusa države upravičenke do GSP v skladu s členom 4(1)(a) Uredbe (EU) št. 978/2012 in jo je treba prav tako črtati s seznama držav upravičenk do GSP iz Priloge II k navedeni uredbi z začetkom uporabe 1. januarja 2021 –
            
         SPREJELA NASLEDNJO UREDBO:
   Člen 1
   Spremembe Uredbe (EU) št. 978/2012
   Uredba (EU) št. 978/2012 se spremeni:
   
               (1)
            
            
               v Prilogi II se iz stolpcev A oziroma B črtajo naslednje abecedne oznake in ustrezne države:
               
                           CI
                        
                        
                           Slonokoščena obala
                        
                     
                           GH
                        
                        
                           Gana
                        
                     
                           PY
                        
                        
                           Paragvaj
                        
                     
                           SZ
                        
                        
                           Svazi
                        
                     
         
               (2)
            
            
               v Prilogi III se iz stolpcev A oziroma B črtata naslednja abecedna oznaka in ustrezna država:
               
                           PY
                        
                        
                           Paragvaj
                        
                     
         
               (3)
            
            
               v prilogah II in IV se iz stolpcev A oziroma B črtata naslednja abecedna oznaka in ustrezna država:
               
                           GQ
                        
                        
                           Ekvatorialna Gvineja
                        
                     
         Člen 2
   Začetek veljavnosti in uporaba
   Ta uredba začne veljati 1. januarja 2018.
   Člen 1(1) in (2) se uporablja od 1. januarja 2019.
   Člen 1(3) se uporablja od 1. januarja 2021.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. septembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 303, 31.10.2012, str. 1.